钦定古今图书集成/明伦汇编/交谊典/第031卷 > 宋胡大初昼帘绪论 > 《河南同官记》唐·韩愈
## 钦定古今图书集成/明伦汇编/交谊典/第031卷 > 宋胡大初昼帘绪论 > 《河南同官记》唐·韩愈

永贞元年，愈自阳山移江陵府法曹参军，获事河东
公。尝与其从事言：“建中初，天子始纪年更元，命官司
举贞观、开元之烈，群臣惕栗奉职，命材登良，不敢私
违。当时自齿朝之士而上以及下，百吏执事官，阙一
人将补，必取其良。然而河南同时于天下穪多，独得
将相五人。故于府之参军则得我公，于河南主簿则”
得故相国范阳卢君迈；于《氾水主簿》，则“得相国今太
子宾客荥阳郑公馀庆”；于《陆浑》主簿，则得相国今吏
部侍郎天水赵公宗儒；于《登封主簿》，则得故吏部尚
书、东都留守吴郡顾公少连。卢公去河南，为右补阙，
其后由尚书左丞至宰相。郑公去氾水，为监察御史，
佐山南军，其后由工部侍郎至宰相。罢而又为赵公，
去陆浑，为右拾遗，其后由给事中为宰相。顾公去登
封，为监察御史，其后由京兆尹至吏部尚书、东都留
守。我公去府，为长水尉，其后由膳部郎中为荆南节
度行军司马，遂为节度使。自工部尚书至吏部尚书。
三相国之劳，布在史册。顾吏部慎职小心，于时有声。
我公愿洁而沉密，开“亮而卓伟，行茂于宗，事修于官，
嗣绍家烈，不违其先。作帅荆南，厥闻休显。武志既扬，
文教既熙，登槐赞元，其庆且至。故好语故事者，以为
五公之始迹也同，其后进而偕大也亦同，其称名臣
也又同，官职虽分，而功德有巨细，其有忠劳于国家
也同，有若将同其后而先同其初也。有闻而问者，于
是焉”书既五年，始立石刻其语于河南府参军舍庭
中。于时河东公则为右仆射，宰相出藩大邦，开府汉
南。郑公以兵部尚书留守东都，赵公以吏部尚书镇
江陵。汉南地连七州，戎士十万，其官宰相也，留守之
官，居禁省中，岁时出旌旗，序留司文武百官于宫城
门外而衙之。江陵，故楚都也，戎士五万。三公同时，千
里相望，可谓盛矣。河东公名均，姓裴氏，